En abril de 1955 a UEFA aprebó una competición entre clubs europeus, a Copa de Campions d'Europa, mas conoixida como a Copa d'Europa'. Cal dicir que as primeras Copas d'Europa estioron empentadas por o periodico esportivo francés L'Équipe, Gabriel Hanot que yera o suyo editor en a epoca, de conchunta con o suyo colega Jacques Ferran y o president d'o Real Madrid, Santiago Bernabéu. En a temporada siguient (1955-56) se chugó o primer campionato. O primer vencedor estió o Real Madrid, equipo que s'alzó con o trofeu 5 anyos consecutivos. a epoca de victorias d'o Real Madrid empecipió en a primera temporada, redotando a l'equipo francés Stade de Reims por 4 gols a 3. O partiu se disputó en o Parc des Princes de París. a hegemonía d'o Real Madrid continó quatro temporadas mas, ganando finals contra o ACF Fiorentina, AC Milan, Stade de Reims y Eintracht Frankfurt. En o Real Madrid chugaban ta part d'alavez chugadors importants como Die Stéfano, Puskás, Gento, Santamaría, Olsen, entre atros.